b'\n_START_ARTICLE_\nHelsingin Shakkiliitto\n_START_PARAGRAPH_\nHelsingin Shakkiliitto (lyh. HSL) (ruots. Helsingfors Schackf\xc3\xb6rbund ry) on 20. helmikuuta 1937 perustettu helsinkil\xc3\xa4inen shakkiliitto, joka vuoteen 1956 saakka oli vain helsinkil\xc3\xa4isille kerhoille. 1957 liiton toiminta laajeni Espooseen, kun Espoon Shakkikerho liittyi j\xc3\xa4seneksi. My\xc3\xb6hemmin my\xc3\xb6s Vantaan kerhot sek\xc3\xa4 J\xc3\xa4rvenp\xc3\xa4\xc3\xa4 ovat liittyneet Helsingin Shakkiliittoon. HSL on Suomen Shakkiliiton suurin piiriliitto j\xc3\xa4senm\xc3\xa4\xc3\xa4r\xc3\xa4lt\xc3\xa4\xc3\xa4n. Se j\xc3\xa4rjesti muun muassa shakkiturnauksia Helsingin Shakkikodissa (1994-2011) ja 2012 alkaen Bridge- ja Shakkiareenalla. HSL on j\xc3\xa4rjest\xc3\xa4nyt Helsingin mestaruusturnausta vuodesta 1941, joukkuemestaruuksia 1940-luvulta sek\xc3\xa4 koululaiskilpailuja 1999 alkaen. Uusin kilpailumuoto on aloitteleville pelaajille suunnattu "Shakkinappulaturnaus" jota on pelattu 2005 alkaen. HSL j\xc3\xa4rjest\xc3\xa4\xc3\xa4 vuosittain hein\xc3\xa4kuussa my\xc3\xb6s Puistoshakin Helsingin mestaruuden (Kaivopuiston puistoshakkilaudat).'